8 mars 1451
G✳ 6✳ 12✳ L✳
bulletin
Ich Wilhelm Treyer schultheisz ze Hartmanswilr tuͦn kund das uff disen tag datum disz briefs fùr mich ingericht komen ist der bescheiden Peter Burger ✳ burger ze
Hartmanswilr und Ursel sin elich wirttin. und hond sich da vor mir ingericht bede bekannt ✳ das sy inen selbs und allen iren erben ✳ zuͦ eniem ewigen erb und in erblehenswise ✳ empfangen haben von dem erbern Thenyen Anman burger ze Sultz der och inen imnamen und als eni wissenthafftˀ schaffener der ersamen geistlichen frown̄
zuͦ Kungsvelden geluhen und och sy von im empfangen habn̄ in erblehenswise drù bett agkers in Hartmanswilr bann im Bùhelhotz gelegen ✳ enisit nebn̄ Clewin Smugkˀ
andersit Petern Burgˀ dem Jungen sind eigen und hond vor ziten den vorgēnten geistlichen frowen gezniset acht schilligg pfenning geltes Henirich Hasman der aber
soͤlich drù bett agkers hat lassen ze wuͦsten werden das dardurch den vorgēnten frowen desselben zinseshalb nùtzit hat mùgen volgen noch werden. und bekannte sich die
vorgen̄ten empfhaher und elich gemechte das dise erbliche lihenunge beschehen und geton ist umb fùnff schilling pfenninggeltes Baseler werung die sy und ir erben nuͦn
hnifùrme alle jor jerlichs und eweclich von den vorgedachten drin bett agkers und darzuͦ von eim bett agkers das och in Hartmanswilr bann gelegen ist im Goldagker
eni sit neben Hennin Gasser ✳ ander sit neben Petern Burger ist eigen ✳ den egen̄ten geistlichen frowen zü Kungsvelden oder iren schaffenern von ir wegen uff sant Martins
tag znisen und geben sond. herumb so hond die egen̄ten Peter Burger und Ursel sin ewirttin die drù bett agkers das sy zem erb emphangen und darzuͦ das bett agkers
das sy zem ursatz herumb ingesetzt hond ✳ uffgeben mitt hannd und mit mund usser iren hannden und gewalt ✳ dem obgen̄ten Thenyen Anman als emi schaffener
innamen der von Kungsvelden hannden und gewalt. und hond och darnach das alles widerumb von im emphangen inen und iren erben umb die fùnff schilling
pfenninggeltes inn zehaben ze nutzen und ze niessen als ander ir guͦt. Peter Burger und sin ewirttin hond och gelopt und versprochn̄ den von Kungsvelden den
vorgedachten ursatz das bett agkers dafùr zuͦ werende fur sy und ir erben das susz nieman anders daran teyl oder gemeni hat oder vormols susz gegen nieman andˀs
versetzt verkoufft bekumbert noch versezet haben in keinen wege ongeverde. und das sy och die drù bett und das ein bett den ursatz agkers inguͦten eren und in rechtem
buwe halten und haben soͤllen und wellen also das die von Kûngsvelden der fùnff schilling pfenning geltes daruff jerlichs und eweclich wol sicher sigen und gewisse und mit namen nuͦn hinfùrine alle jor jerlichs und eweclich die fùnff schiling pfenninggeltz uff sant Martnis tag davon ze zinsen und ze geben
und dawider niemer ze reden noch ze tuͤnde. und hond also dise erbliche lihenunge geverttiget mit hannd und mit mund und mit aller der sicherheit hantvesti
und gewarsame wie dem ze Hartmanswilr recht und gewohnheit ist. und och mit urteyl bekannt und erteylt ist worden das dise erbliche lihenunge billich
und von recht krafft macht und hantvesti hat und haben sol und mag nuͤ und hienach ✳ mitt verzihung aller frigheiten rechten und gerichten und gemeinlich alles des damitt sy sich denn hiewider beschirmen oder behelffen koͤnnden oder moͤchten inwelhen wege das ist nùtzit uszgenomen allgeverde hindan gesetzt.
es sind och hieby ingericht gewesen die herumb urteyl gesprochen hond Clewin Truͤbelberg, Henni Anman, Clewin Flesther, Peter Zetter, Peter Abbet, Peter
Schellemberg und Hanns Mùller dorffeseren des zuͤlbarem urkùnde hab ich obgen̄tˀ Wilhelm Treyer der schulths̄ ze Hartmanswilr mni ingesigele von
gerichtes und urteyls und och von der egen̄ten elich gemechte bett willen ✳ gehengkt an disen brief der geben ist uff mentag nach der pfaffenvasnacht anno
dn̄i mͣ iiiiͦ quinquagesimo primo ꝫcꝭ.
1451
8 Mars✳
c'est le dimanche Esto mihi ou
la quinquagitime.